Nachodka

Nachodka (rusce Находка) je přistawne město w Ruskej federaciji. Leži w Aziji w Primorskim regionje, na wuchodnej kromje stata, při brjoze Japanskeho morja, kotrež słuša k Ćichemu oceanej. Ma něhdźe 165.000 wobydlerjow a je wuznamny ruski přistaw při Japanskim morju (druhi wuznamny je Wladiwostok, kotryž leži něhdźe 85 kilometrow na zapad) kaž tež wuchodne kónčne dwórnišćo Transsibirskeje železnicy. Sydlišćo je so w lěće 1864 załožiło a ma wot lěta 1950 měšćanske prawa. Žórło Wotkazaj Oficialne stronki (rus.)